Shalom ja tere õhtust! Eetris on TV7 lisraeli Uudised Jeruusalemmast.
Põhiteemad -
Pärast 6-tunnist koosolekut
teatas peaminister Netanyahu juhitud Iisraeli julgeolekukabinet otsusest
peatada rünnakud Gaza terrorirajatiste vastu
ja jätkata katseid Hamasiga kokkuleppele jõuda.
Julgeolekukabineti otsuse järel
püüda Hamasiga pikaajalise lepinguni jõuda,
teatas Iisraeli kaitseminister Lieberman tagasiastumisest
ja kutsus valimisi korraldama.
Liibanoni peaminister nimetas Iraani käepikendust Hezbollah't
suureks takistuseks katsetele uut valitsust moodustada.
Pärast 6-tunnist koosolekut
teatas peaminister Netanyahu juhitud Iisraeli julgeolekukabinet otsusest
peatada rünnakud Gaza terrorirajatiste vastu
ja jätkata katseid Hamasiga kokkuleppele jõuda.
Julgeolekukabineti otsus
tehti väidetavalt hääletuseta pärast ligi 48 tundi,
mille vältel Gaza islamistid
tulistasid Lõuna-Iisraeli üle 460 raketi ja mürsu
ning IDF ründas ca 150 objekti Hamasi hallatavas sektoris.
On oluline märkida, et nii Egiptus kui Qatar töötasid väsimatult,
et avaldada survet Gaza islamirühmitustele
vägivalla lõpetamiseks.
Katsed lõppesid Hamasi ja Islamidžihaadi lubadusega
peatada vaenutegevus Iisraeli vastu, kui Jeruusalemm lubab peatada
vaenutegevuse palestiinlaste rühmituste vastu Gazas.
Terrorirühmituste avaldus, mille garantoriteks olid Kairo ja Doha
veenis ilmselt Iisraeli julgeolekukabinetti
taas kord sõda vältima
ja püüda vaenutegevuse lõpetamiseks kokkuleppele jõuda.
Paljud Iisraelis aga pidasid otsust alistumiseks Hamasile.
Veidi pärast otsusest teatamist tulid sajad Sderoti elanikud tänavaile,
et protestida riigi juhtkonna vastu.
Kõik tahavad vaherahu,
aga meie tahame, et armeele tagastataks heidutusjõud.
Meil on kõrini üha rohkemast terrorist ja qassam-rakettidest
ja ajutistest vaherahudest iga kuu.
Näib, et me valitsus on kaotanud oma heidutusjõu.
Nad ei paista mõistvat, mis toimub.
Inimestel on kõrini.
Meil pole mingit julgeolekut, kindlust.
Hämmastav, et oleme nii tugev riik,
meil on kõik võimed Hamas ühe päevaga hävitada
ja nad on lihtsalt luuserid.
Gazalased tulid aga tänavaile
Hamasi näilist võitu tähistama.
Rahvas tuli täna välja vastupanurühmituste võidu tõttu
ja toetab rühmitusi.
Ütleme neile: kõik toetavad teid. Vastupanu võit on palestiinlaste võit.
Õnnitleme ennast ja oma rahvast,
sest meil on vaprad vastupanurühmitused,
kes on tõestanud jätkuvalt, et on vastutustundlikud
ning suudavad agressiooni tõrjuda ja seda valitseda.
Pidustustega ühinenud Hamasi esindaja kuulutas,
et Gaza islamirühmitustel õnnestus Iisraeli valitsus üle trumbata.
Qatar ja Egiptus nägid vaeva iga päev, et vaherahuni jõuda,
ning vastupanu reageeris ja murdis okupatsiooni valitsuse.
Iisraeli kaitseminister Lieberman teatas täna tagasiastumisest,
kuna ei saa aktsepteerida valitsuse tegevusetust Gaza terrori vastu.
Yisrael Beiteinu fraktsiooni pressikonverentsil Jeruusalemmas
rõhutas Lieberman, et peaminister Netanyahu otsus
tähendas terrorile alistumist.
Teatan oma tagasiastumisest
Iisraeli kaitseministriametist.
Küsiti, miks praegu.
Minu seisukohast on eile toimunu, eilne vaherahu,
Hamasiga kokkuleppele jõudmise kontekstis,
kapituleerumine terrorile. Seda on võimatu teisiti defineerida.
Sel pole muud tähendust, kui terrorile kapituleerumine.
Lahkuv kaitseminister kutsus ka kohe valimisi korraldama,
väites, et Netanyahul polevat seda,
mida on vaja juudiriigi rahvuslike julgeolekuhuvide säilitamiseks.
Samuti palun valida
võimalikult kiiresti kuupäev
riiklikeks valimisteks.
ÜRO peakorteris New Yorgis kutsus Iisraeli saadik Danny Danon
rahvusvahelist üldsust Hamasi hukka mõistma
valimatu raketitule eest tsiviilasulate vastu.
Danon rõhutas Julgeolekunõukogu eileõhtuse kriisiistungi eel
eskalatsiooni teemal Iisraeli ja Gaza islamirühmituste vahel,
et on aeg lõpetada Iisraeli tegevuse võrdlemine
terrorirühmituse Hamasi omaga.
Lisaks rõhutas Danon,
et kogu Iisraeli tegevus on suunatud juudiriigi ja selle kodanike kaitseks,
sh operatsioonid nende takistamiseks,
kes korraldavad terroritegevust Iisraeli vastu.
Tegutseme oma elanike kaitseks.
Ja kui tead, et keegi kaevab tunnelit
või keegi plaanib rünnakut või röövimisrünnakut
teed sa samme enda kaitsmiseks.
Jätkame seda tegevust, kus see ka ei toimuks,
et ära hoida tulevasi rünnakuid oma rahva vastu.
Vastuseks Iisraeli nõudele Hamas hukka mõista
väljendasid nii USA kui Prantsusmaa hukkamõistu islamirühmitusele
valimatu raketitule eest Iisraeli asulate pihta.
USA avaldus kõlas välisministeeriumi esindaja vahendusel.
Prantsusmaa nõudis aga Hamasilt
kohest tsiviilelanike vastu suunatud rünnakute lõpetamist.
Prantsuse suursaadik ÜROs
aga kutsus ka Iisraeli lõpetama ebaproportsionaalset tegevust
Gazast lähtuvate rünnakute vastu, väites, et see on õigustamatu.
Liibanoni peaminister nimetas Iraani käepikendust Hezbollah't
suureks takistuseks katsetele uut valitsust moodustada ja vihjas,
et kui rühmitus ei tagane, lahendust ei tule.
Iraani toetatud tugevalt relvastatud šiiitlik moslemirühmitus Hezbollah'
on nõudnud ministriportfelli
ühele kuuest Iraaniga seotud sunniidist seadusandjast.
Peaminister Hariri on aga keeldunud
loobumast ühestki tema peamiselt sunniitlikule parteile kuuluvast kohast.
Pressikonverentsil Beirutis, kuus kuud pärast parlamendivalimisi,
mis käivitasid keerukad kõnelused valitsuse moodustamiseks,
hoiatas Hariri, et tagajärjed, millega riik peab tegelema,
kui valitsus moodustamata jääb, on Hezbollah' vastutusel.
Tõde on, et valitsuse moodustamine sattus tõsise takistuse otsa,
mida mõned nimetaksid 8. märtsi Sunniitideks
(Hezbollah' domineeritav blokk),
kuid minu meelest on see suuremgi.
On väga kahetsusväärne,
et Hezbollah' on end sellesse positsiooni on pannud,
kus Hezbollah vastutab valitsuse takistamise eest.
Hezbollah', Iisraeli peavaenlane, keda USA terrorirühmituseks peab,
peaks saama Liibanoni valitsuses kolm ministrikohta.
Selle pidev tegevus lükkab edasi Liibanoni valitsuse moodustamist,
mis takistab ka finantsreformide elluviimist,
mida IMF-i juunikuise avalduse järgi on kohe vaja
võlgade olukorra parandamiseks Liibanonis.
Aitäh vaatamast!
Paluge rahu Iisraelile ja Jeruusalemmale!
Olen Jonathan Hessen. Kena õhtut! Kohtumiseni homme!
Tõlge: Monika Jaaguri